# **ACORD DE MEDIU**

**Nr. din** zz.ll.aaaa

**(Proiect)**

Ca urmare a cererii adresate de **Administratia Bazinala de Apa Somes-Tisa,** cu sediul în Str. Vanatorului, Nr. 17, Cluj-Napoca, Judetul Cluj, prin SGA Sălaj, cu adresa mun. Zalău, str. Corneliu Coposu, nr. 91, jud. Sălaj, înregistrată la APM Salaj cu nr. 1502/09.03.2015, în vederea obținerii acordului de mediu pentru proiect, în urma parcurgerii procedurii de reglementare de către APM Sălaj, în baza:

* **Ordonanței de urgență a Guvernului nr. 195/2005** privind protecția mediului, aprobată cu modificări și completări prin Legea nr. 265/2006, cu modificările și completările și ulterioare;
* **Hotărârii Guvernului** **nr. 38/2015** privind organizarea și funcționarea Ministerului Mediului, Apelor și Pădurilor;
* **Hotărârii Guvernului nr. 1000/2012** privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia;
* **Hotărârii Guvernului nr. 445/2009** privind evaluarea impactului anumitor proiecte publice și private asupra mediului, cu modificările și completările și ulterioare;
* **Ordinul Ministerului Mediului și Pădurilor nr. 135/2010** privind aprobarea metodologiei de aplicare a evaluării impactului asupra mediului pentru proiecte publice și private;
* **Ordinul Ministerului Mediului și Pădurilor nr. 19/2010** pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar;
* **Ordinului Ministerului Apelor și Protecției Mediului nr. 863/2002** privind aprobarea Ghidurilor metodologice aplicate etapelor procedurii cadru de evaluare a impactului asupra mediului;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sǎlbatice, cu modificǎrile și completǎrile ulterioare, aprobată prin Legea nr. 49/2011,

**se emite:**

**ACORD DE MEDIU**

**pentru proiectul**

**PUNEREA ÎN SIGURANȚĂ A ACUMULĂRII CUCEU SĂLAJ**

**titular: Administratia Bazinala de Apa Somes-Tisa**,prin SGA Sălaj, cu adresa mun. Zalău, str. Corneliu Coposu, nr. 91, jud. Sălaj,

având amplasamentul: în extravilanul loc. Cuceu, intravilanul și extravilanul orașuluiJibou, jud.Sălaj,

**în scopul** stabilirii condițiilor și a măsurilor pentru protecția mediului care trebuie respectate pentru realizarea proiectului,

**care prevede:**

# **I. Descrierea proiectului, lucrările prevăzute de proiect, inclusiv instalațiile și echipamentele**

Prin proiect se propun executarea următoarelor lucrări:

* **Baraj**
* aducerea barajului la cota şi profilul din proiect: umpluturi de completare;
* decolmatarea și recalibrarea albiei râului Apa Sărată din interiorul amenajării: excavarea (mecanică / manuală) a materialului transportat la viituri; transport material excavat la haldă;
* refacerea completă a pereului (amonte /aval de pod acces) de pe albia râului Apa Sărată: demolare dale beton; betonare pereu; transport deşeuri de beton la haldă;
* decolmatarea rigolei de la piciorul aval al barajului: excavarea (mecanică / manuală) a materialului transportat la viituri; transport material excavat la haldă;
* refacerea tuturor dalelor de pereu deteriorate de pe traseul rigolei: demolare dale beton; betonări, realizare rosturi; transport deşeuri de beton la haldă;
* **Descărcătorul lateral**
* decolmatarea a prag beton / disipatorde energie / rizbermă / zonă racord cu regularizare râu: excavarea (mecanică / manuală) a materialului alunecat de pe versant; transport material excavat la haldă;
* refacerea / completarea rizbermei mobile cu anrocamente până la cota proiectată;
* procurare anrocamente (având greutăți cuprinse între 150 și 500 kg/buc);
* refacere betoane de la fețele zidurilor laterale mal stâng și mal drept ale deversorului: demolare betoane de la faţa construcţiei - cca. 20 cm; betonare faţă ziduri; transport deşeuri de beton la haldă;
* **Golirea de fund**
* decolmatarea bazinului disipator: excavaţii mecanice / manuale; transport material excavat la haldă;
* refacerea betoanelor de la fețele zidurilor (dacă va fi cazul): demolare betoane de la faţa construcţiei - cca. 20 cm; betonare faţă ziduri; transport deşeuri de beton la haldă;
* asigurarea controlului debitului evacuat: executare nou turn de manevră; montarea a două vane plane acţionate manual;
  + **Versantul stâng**
* decolmatarea rigolei existente de evacuare a apelor;
* monitorizarea stabilităţii versantului stâng: amplasare reperi topo / măsurători periodice;
* realizarea unor lucrări suplimentare de stabilizare: rigolă longitudinală de descărcare a apelor de pe versant, amplasată la partea superioară a alunecării, paralel cu aceasta şi cu descărcare în rigola longitudinală existentă; noi berete drenate intercalate între cele existente; pereneu de beton (L=30 m) amplasat la baza versantului mal stâng, amonte de prag, în prelungirea pereului existent aşezat pe un strat etanş;
* protejarea versantului în zona terasată (cca. 3500 mp) prin înierbare și plantare de specii de arbori cu creştere rapidă (ex: salcâm);

* + **Amenajare a albieirâului Apa Sărată**:

- zonele amonte (*L – cca. 2,3 km*) şi aval (*L – cca.0,7 km*) de oraş--- debit Q 10%

- decolmatări / defrişări / recalibrări de albie

- zona oraşului Jibou (*L – cca. 2,4 km*) --- Q 2%

- decolmatări / defrişări / recalibrări de albie

- reprofilarea malurilor

- supraînălţarea cu parapeţi (< 1,00m înălţime) în zonele în care Q2% depăşeşte

protecţiile de mal existente (ziduri / pereu de piatră);

- reparaţii la zidurile de piatră existente.

Pe lângă lucrările propriu-zise de punere în siguranță, menţionate anterior, se mai are în vedere rși ealizarea următoarelor lucrări:

* + - * **Executarea unui nou canton dispecer (de exploatare):**

Având în vedere că actualul canton de exploatare este lipsit de dotările minime (alimentare cu apă, canalizare, încălzire) s-a decis demolarea acestuia şi realizarea unuia nou.

Noul canton dispecer se va realiza pe locul construcţiei ce se va demola, pe terenul aflat în proprietatea oraşului Jibou, cu drept de administrare pentru A.N. „Apele Române”; suprafaţa terenului respectiv fiin de 3078 mp.

Noua construcţie va avea o suprafaţă construită de 112,30 mp şi una desfăşurată de 224,60 mp.

Clădirea canton dispecer este o construcție P+1E care se execută ca o structură în cadre cu stâlpi, planșee, centuri și grinzi din beton armat monolit; fundațiile sunt formate din blocuri de beton simplu și cuzineți armați, legați între ei cu grinzi de fundare din beton armat pe ambele direcții. Atât pereții exteriori cât şi cei interiori se vor realiza din zidărie de cărămidă.

Podul construcției este separat de nivelul etajului prin planșeu din beton pe zona centrală și parțial prin elemente din lemn protejat cu gipscarton rezistent la foc pe zonele mansardate.

Acoperișul construcției se va realiza în sistem șarpantă de lemn cu învelitoare din tablă amprentată tip țiglă; vor fi prevăzute ferestre în planul învelitorii la încăperile mansardate.

Tâmplăriile exterioare sunt prevăzute din aluminiu cu barieră termică și geam termopan la spaţiile cu personal și uși metalice pline la centrala termică și magazie.

Clădirea va avea destinație mixtă cuprinzând spaţii cu caracter tehnologic și spaţii administrative pentru personalul de exploatare (1-2 persoane permanent; 4 persoane în perioadele de revizii) după cum urmează:

- *la parter:* windfang, hol acces cu scara, birou carte tehnică, sală dispecerat, oficiu, grup sanitar,centrală termică cu lemne și magazie stoc apărare;

- *la etaj:* dormitor echipe de intervenție - cu grup sanitar; locuința de serviciu dispecer (cameră zi, chicinetă, dormitor, grup sanitar)

Cantonul va fi prevăzut cu instalaţie de paratrăsnet.

Ȋn vederea stingerii unui eventual incendiu incipient sunt prevăzute dotări tehnice și produse inițiale PSI.

Instalaţiile interioare şi exterioare de iluminat vor fi alimentate de la reţeaua publică.

Pentru realizarea unor condiţii specifice de microclimat, în încăperea „*dispecerat*” se va monta un aparat de climatizare.

Ȋncălzirea spațiilor locuibile se va realiza prin intermediul rețelei de calorifere şi a centralei

proprii ce va funcţiona cu lemne.

Alimentarea cu apă potabilă se va face din reţeaua de alimentare cu apă a oraşului (L racord – cca. 60m); apa caldă menajeră se va produce prin racordarea la cazanul centralei termice a unui boiler cu serpentină.

Evacuarea apelor uzate menajere provenite de la grupurile sanitare se va face printr-o rețea de canalizare, într-un bazin etanș vidanjabil amplasat în incinta proprietății. Acesta va fi vidanjat ori de câte ori va fi necesar de o societate comercială atestată în acest tip de activități.

Ȋn jurul clădirii se va amenaja o platformă pentru parcări și loc de întoarcere în vecinătatea clădirii; accesul către canton se va face pe un drum secundar nou amenajat pe proprietate ce se va racorda la drumul public de acces către şosea. Suprafaţa platformei şi a drumului de acces va fi de 740 mp. Terenul pe care va fi amplasat cantonul va fi împrejmuit cu gard prevăzut cu porţi pentru acces auto, respectiv pietonal.

* + - * **Optimizarea sistemului AMC**
* montare staţie automată măsurare nivel în lac (traductor nivel la turnul de manevră);
* amplasare reperi fundamentali de nivelment;
* amplasare reperi de nivelment pe construcţiile din beton (baraj de pământ, ziduri descărcător lateral, turn manevră) precum şi pe versantul stâng şi efectuarea de măsurători periodice;

* + - * **Realizarea unui sistem de avertizare – alarmare aval de barajul Cuceu**
* sistemul va fi compus din 3 sirene electronice (montate în Jibou: capelă, sediu gospodărie comunală, sediu unitate pompieri), 2 centrale de comandă (sediu SGA Sălaj-Zalău / sediu ISU „Porolissum”- Zalău) şi 1 retranslator radio (la sediu SGA Sălaj - Zalău).

# **II. Motivele și considerentele care au stat la baza emiterii acordului de mediu**

1. **Modul de încadrare în planul de urbanism și amenajare a teritoriului:**

* prin proiect se propune lucrări de punere în siguranță pe amplasamentul lucrărilor existente ale acumulării Cuceu (baraj, descărcător lateral, golirea de fund, versant stâng, albie râu Apa Sărată, aparate de măsură și control, sistem de avertizare și alarmare aval de baraj, canton de exploatare). Aceste lucrări vor fi amplasate în intravilanul și extravilanul orașului Jibou și extravilanul loc. Cuceu.

1. **Motivele/criteriile pe baza cărora s-a ales alternativa de realizare a proiectului, inclusiv tehnologică și de amplasament:**

* conform raportului privind impactul asupra mediului s-au analizat următoarele alternative:

Alternativa 0: a avut în vedere menținerea situației actuale. La 30 de ani ani de la punerea în funcțiune a acumulării nepermanente se poate afirma că s-a încheiat un prim ciclu de viață al amenajării; continuarea exploatării în actualele condiții ar putea conduce, în timp, la producerea unor evenimente (generate de fenomene hidrometeorologice periculoase) cum ar fi chiar avarierea (ruperea) barajului.

S-a luat în considerare ipoteza că ruperea s-ar putea produce prin eroziune internă în corpul barajului frontal, în secțiunea de adâncime maximală apariția unor debite cu asigurarea de 0,5% (clasa a-III-a de importanță); apariția unei astfel de breșe va conduce la pierderea necontrolată a apei din acumulare, fapt care va genera în aval o undă de inundabilitate semnificativă în lungul cursului Apei Sărată.

Alternativa I: s-a analizat evaluarea lucrărilor necesare punerii în siguranță a barajului Cuceu și implicit a acumulării nepermanente, precum și a celor necesare amenajării albiei râului Apa Sărată - pe sectorul cuprins între baraj și confluența cu râul Someș – așa încât să asigure tranzitarea scurgerii debitelor de viitură atenuate - pentru debitul cu probabilitatea de 0,5% (conf.H.G. nr. 846/11.08.2010 pentru zonele urbane cu dezvoltare medie: oraș Jibou), respectiv 10% (conf. H.G. nr. 846/11.08.2010 pentru zonele agricole fără locuințe sau bunuri sociale economice importante);

*\* punerea în siguranță a barajului* prin realizarea tuturor lucrărilor recomandate de expert (baraj, descarcatorul lateral, golirea de fund, versantul stâng)

-în ceea ce priveste realizarea controlul debitului evacuat, s-au analizat mai multe variante:

I.1) echiparea ambelor deschideri cu câte o vană plană manuală;

În această variantă se impune realizarea unui turn de manevră în care să fie montate cele două vane plane (câte una pe fiecare circuit hidraulic). Turnul – construcție monolită din beton armat – va fi poziționat în fața turnului existent, urmând a face corp comun cu acesta; construcția va avea un radier, o pila centrală și două culei prin care se asigură nișele de ghidare ale vanelor. Manevrarea manuală a vanelor se face de pe platforma realizată la partea superioară a turnului, situată la aceeași cotă cu cea a coronamentul barajului (215,50 mdM); accesul de pe coronamentul barajului pe platforma de manevră se va face peste o pasarelă metalică realizată din profile metalice, susținute de stâlpi metalici inegali care reazemă pe fundații din beton armat poziționate pe paramentul barajului.

I.2) reducerea uneia dintre secțiuni printr-un timpan de beton;

*\* amenajare albie* – necesită următoarele lucrări:

- pe întregul traseu: decolmatări / defrișări / recalibrări de albie;

- pe zona orașului Jibou: aparari de mal, supraînalțarea cu ziduri de beton ciclopian și parapeți în zonele în care Q 0,5 % depășește protecțiile de mal existente, reparații la zidurile de piatră existente;

Avantajul respectării prevederilor HG nr. 846/11.08.2010 este contracarat de o serie de impedimente/dezavantaje consistente cum ar fi:

- necesitatea supraînălțării protecțiilor de mal existente (între 1,5m ÷ 2,8m) implicit și a tuturor podurilor și podețelor existente în orașul Jibou; din cauza lipsei de spațiu din zonă (gospodăriile populației s-au extins până la limita albiei) este practic imposibil de executat racordarea eventualelor noi poduri cu străzile adiacente;

- patru dintre podurile din Jibou vor fi deversate: cele două poduri care sunt deversate și în prezent (pod 3/pod 4) și alte două care în prezent sunt doar puse sub presiune (pod 2/pod 5);

- din cauza înalțimilor mari ale protecțiilor de mal, nu este posibilă închiderea breșelor din dreptul podurilor/podețelor cu saci cu nisip, așa încât nu se poate asigura continuitatea liniei de apărare;

- realizarea acestor lucrări ar crea o stare de disconfort locuitorilor din gospodăriile aflate în lungul albiei râului (demolarea unor anexe gospodărești/garduri, aspect inestetic al lucrărilor, împiedicarea vizibilității spre albie, etc);

- necesitatea ocupării unor suprafețe de teren suplimentare atât intravilan (1,00 ha) cât și de pășune (1,6 ha);

Alternativa II: s-a analizat evaluarea lucrărilor necesare punerii în siguranță a barajului Cuceu dar în ipoteza permanentizării acumulării, precum și a celor necesare amenajării albiei râului Apa Sărată - pe sectorul cuprins între baraj si confluența cu râul Someș – așa încât să asigure tranzitarea scurgerii debitelor de viitura atenuate pentru debitul cu probabilitatea de 0,5% (conf.H.G. nr. 846/11.08.2010 pentru zonele urbane cu dezvoltare medie: oraș Jibou), respectiv 10% (conf.H.G. nr. 846/11.08.2010 pentru zonele agricole fără locuințe sau bunuri sociale economice importante);

\* *punerea în siguranță a barajului și permanentizarea acumulării* (ridicare nivel cu 2,00m) impune necesitatea realizării următoarelor lucrări: supraînalțarea barajului de pământ, lucrări de etanșare de suprafață și în profunzime la baraj, reproiectarea deversorului de ape mari, măsuri ample de stabilizare și drenare a versantului mal stâng / etanșare a acestuia, lucrări de supraînalțare a linia CF, cheltuieli permanente cu exploatarea și întreținerea.

*\* amenajare albie –* la fel ca în alternativa I;

Trecerea de la o acumulare nepermanentă la una permanentă este însoțită de o serie de impedimente/dezavantaje majore cum ar fi:

- necesitatea achiziționării unor suprafețe suplimentare de teren (adiacente actualei suprafețe a lacului sau a CF);

- realizarea unor noi căi de acces, inclusiv noi poduri și podețe;

- costuri ridicate ale investiției.

Alternativa III: s-a analizat evaluarea lucrărilor necesare punerii în siguranță a barajului Cuceu și implicit a acumulării nepermanente, precum și a celor necesare unei intervenții minime asupra albiei râului Apa Sărată - pe sectorul cuprins între baraj și confluența cu râul Someș - asa încât să asigure tranzitarea scurgerii debitelor de viitură atenuate pentru debitul cu probabilitatea de 2% (conf. STAS 4273/83 și STAS 4068/2/87 – în vigoare la data proiectării), respectiv 10% (conf.H.G. nr. 846/11.08.2010 pentru zonele agricole fără locuințe sau bunuri sociale economice importante);

*\* punerea în siguranță a barajului* – toate lucrările prevăzute în alternativa I inclusiv cele două variante privind realizarea controlului debitului evacuat:

III.1) echiparea ambelor deschideri cu câte o vană plană manuală;

III.2) reducerea uneia dintre secțiuni printr-un timpan de beton;

*\* amenajare albie*– necesită următoarele lucrări:

- pe întregul traseu: decolmatări / defrișări / recalibrări de albie;

- zona orașului Jibou: reprofilarea malurilor, supraînalțarea cu parapeți în zonele în care Q 2% depășește protecțiile de mal existente, reparații la zidurile de piatră existente;

Dintre avantajele acestei variante se pot enumera următoarele aspecte:

- înalțimea mică a supraînălțărilor protecțiilor de mal existente (pâna la 1,00m);

- este posibilă închiderea breșelor din dreptul podurilor/podețelor cu saci cu nisip, așa încât să se poată asigura continuitatea liniei de apărare (pentru debite cu asigurarea de 2%);

Pe lânga dezavantajul creat de nerespectarea prevederilor normelor actuale de protecție împotriva inundațiilor (H.G. nr. 846/11.08.2010), realizarea acestei variante ar fi însoțită și de o serie de alte impedimente/dezavantaje cum ar fi: punerea sub presiune a două dintre podurile din Jibou: pod 3 / pod 4 (se menține situația actuală); realizarea acestor lucrări va crea o stare de disconfort locuitorilor din gospodăriile aflate în lungul albiei râului (demolarea unor anexe gospodărești/garduri, etc); necesitatea ocupării unor suprafețe de teren suplimentare atât intravilan (0,60 ha) cât și de pășune (1,0 ha); dar care au un impact negativ mult diminuat în raport cu cele din celelalte alternative (I,II).

În aceste condiții, din analiza multicriterială (conf. Normativ tehnic pentru lucrări hidrotehnice NTLH-001, aprobat prin ord. MMDD nr. 1215/2008) aplicată variantelor de mai sus, ținând cont de toate aspectele prezentate, a rezultat ca optimă alternativa III.1.

1. **Încadrarea în BAT, BREF, după caz:** - nu este cazul;
2. **Respectarea cerințelor comunitare transpuse în legislația națională:**

- Proiectul a fost încadrat în Anexa 2 – Lista proiectelor pentru care trebuie stabilită necesitatea efectuării evaluării impactului asupra mediului din HG nr. 445/2009 privind evaluarea impactului anumitor proiecte publice și private asupra mediului, cu modificările și completările ulterioare, la punctul 10, lit. f) – construcția căilor navigabile interioare, altele decât cele prevăzute în anexa nr. 1, lucrări de canalizare și lucrări împotriva inundațiilor; pct. 10, lit. g) – baraje și alte instalații proiectate pentru reținerea sau stocarea apei pe termen lung, altele decât cele prevăzute în anexa nr. 1; pct. 13, lit. a) orice modificări sau extinderi, altele decât cele prevazute la pct. 22 din anexa nr. 1, ale proiectelor prevăzute în anexa nr. 1 sau în prezenta anexa, deja autorizate, executate sau în curs de a fi executate, care pot avea efecte semnificative negative asupra mediului;

- Pentru proiect a fost realizată evaluarea impactului asupra mediului, conform HG nr. 445/2009 privind evaluarea impactului anumitor proiecte publice și private asupra mediului, cu completările și modificările ulterioare care transpune prevederile Directivei Consiliului 85/337/CEE din 27 iunie 1985 privind evaluarea efectelor anumitor proiecte publice și private asupra mediului, modificată și completată prin Directiva Consiliului 97/11/CE din 3 martie 1997 și Directiva 2003/35/CE a Parlamentului European și a Consiliului din 26 mai 2003 de instituire a participării publicului la elaborarea anumitor planuri și programe privind mediul și de modificare a directivelor Consiliului 85/337/CEE si 96/61/CE, în ceea ce privește participarea publicului și accesul la justitie;

- Pentru proiect nu s-a realizat evaluarea adecvată deoarece proiectul nu intră sub incidența art. 28 din OUG nr. 57/2007 privind regimul ariilor naturale protejate, conservarea habitatelor naturale, a florei și faunei salbatice, cu modificările și completările ulterioare, care transpune Directiva 79/409/CEE a Consiliului din 2 aprilie 1979 privind conservarea păsărilor sălbatice, cu modificările și completările ulterioare și a Directivei 92/43/CEE a Consiliului din 21 mai 1992 privind conservarea habitatelor naturale și a speciilor de floră și faună sălbatică, cu modificările și completările ulterioare; proiectul nefiind amplasat în arii naturale protejate de interes comunitar, ci în vecinatate de *Aria Specială de Protecție Acvifaunistică –* Cursul Mijlociu al Someşului ROSPA0114;

- Procedura de evaluare a impactului asupra mediului s-a derulat cu respectarea prevederilor urmatoărelor acte normative:

- HG nr. 445/2009 privind evaluarea impactului anumitor proiecte publice și private asupra mediului, cu modificările și completările ulterioare;

- Ordinul MMP/MADR/MAI/MDRT nr. 135/84/76/1284 din 2010 privind aprobarea Metodologiei de aplicare a evaluarii impactului asupra mediului pentru proiecte publice și private;

- Ordinul MAPM nr. 863/2002 privind aprobarea ghidurilor metodologice aplicabile etapelor procedurii-cadru de evaluare a impactului asupra mediului;

- Proiectul asigură respectarea cerințelor comunitare transpuse în legislația natională prin:

* OUG nr. 195/2005 privind protecția mediului, aprobată cu modificări și completări de Legea nr. 265/2006, cu completările și modificările ulterioare;
* Legea apelor nr. 107/1996, cu completările și modificările ulterioare;
* Legea nr. 104/2011 privind calitatea aerului înconjurător;
* Legea nr. 211/2011 republicată privind regimul deșeurilor;
* HG nr. 856/2002 privind evidenta gestiunii deșeurilor și pentru aprobarea listei cuprinzând deseurile, inclusiv deșeurile periculoase, cu modificările ulterioare;
* HG nr. 1061/2008 privind transportul deșeurilor periculoase și nepericuloase pe teritoriul României;
* Legea nr. 249/2015 privind modalitatea de gestionare a ambalajelor și a deșeurilor de ambalaje;
* OUG nr. 68/2007 privind răspunderea de mediu cu referire la prevenirea și repararea prejudiciului asupra mediului, aprobata prin Legea nr. 19/2008, cu modificările și completările ulterioare.
* Pe parcursul derulării procedurii de evaluare a impactului asupra mediului autorităţile care au participat la şedinţele colectivului de analiză tehnică nu au exprimat puncte de vedere cu privire la informaţiile prezentate de titularul proiectului, în etapele procedurii, de asemenea la dezbaterea publică care a avut loc în data de 12.01.2016 la sediul Primăriei Orașului Jibou, nu s-a prezentat public interesat de proiect şi nici nu au fost depuse pe perioada derulării etapelor procedurale comentarii/opinii/observaţii cu privire la realizarea investiţiei care să conducă la respingerea solicitării acordului de mediu;

1. **Modul cum răspunde/respectă obiectivele de protecția mediului din zonă pe aer, apă, sol etc.:**

* Conform raportului privind evaluarea impactului asupra mediului în perioada execuției lucrărilor proiectului poate exista un posibil impact asupra factorilor de mediu aer, apă, sol, biodiversitate, peisaj, mediu socio-economic, dar prin aplicarea măsurilor de diminuare a acestora, impactul generat va fi nesemnificativ.

1. **Compatibilitatea cu obiectivele de protecție a sitului Natura 2000, după caz:** - nu este cazul;
2. **Luarea în considerare a impactului direct, indirect și cumulat cu al celorlalte activități existente în zonă etc:** - nu este cazul.

# **III. Măsuri pentru prevenirea, reducerea și, unde este posibil, compensarea efectelor negative semnificative asupra mediuluI:**

* respectarea tuturor lucrărilor prevăzute în Raportul privind impactul asupra mediului şi respectarea prevederilor din actele/avizele din documentaţia care a stat la baza emiterii prezentului acord;
* în timpul lucrărilor de construcţie, se vor respecta măsurile de protecţie a factorilor de mediu prevăzute în raportul privind impactul asupra mediului;

1. **măsuri în timpul realizării proiectului pe factori de mediu și efectul implemenentării acestora:**

* **pentru factorul de mediu apă:**
* evitarea și controlul situațiilor de poluări accidentale - utilajele implicate în activitățile de construcție vor fi verificate periodic pentru a se evita pierderile accidentale de combustibil;
* dotarea cu materiale absorbante care să asigure o intervenție rapidă și eficientă în cazul apariției unei poluări accidentale;
* grundurile și vopselurile ce vor fi folosite la protecția anticorozivă să dețină certificat de conformitate CE , să fie specifice echipamentlor în contact cu apa, să fie procurate de la fabricanți cunoscuți în domeniu; de asemena manevrarea acestora se va face în conformitate cu prevederile fișelor de securitate a produselor respective.
* **pentru factorul de mediu aer:**
* utilajele şi mijloacele de transport folosite în timpul lucrărilor, vor respecta prevederile legale, privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi stabilirea măsurilor de limitare a emisiilor de gaze şi particule poluante provenite de la acestea, în scopul protecţiei atmosferei;
* evitarea antrenării pulberilor fine prin umectarea periodică a drumurilor de acces și a suprafeței unde au loc lucrările de amenajare, dacă se suprapun cu perioadele secetoase sau cu vânt puternic;
* lucrările de demolare și manevrare a deșeurilor din demolări sa se face în urma umectării materialului dacă aceste operațiuni vor avea loc în sezonul cald cu vânt puternic;
* alimentarea cu carburanți a mijloacelor de transport doar în unități specializate autorizate.
* **pentru factorul de mediu sol, subsol:**
* deşeurile menajere se vor colecta separat şi se vor elimina la un depozit autorizat de deşeuri menajere;
* dotarea cu materiale absorbante care să asigure o intervenție rapidă și eficientă în cazul apariției unei poluări accidentale;
* prin realizarea lucrărilor propuse se urmărește creșterea gradului de stabilitate a versantului stâg; în această categorie pot fi incluse practic toate lucrările care vor conduce la creșterea gradului de stabilitate a versantului stâng: decolmatarea rigolei existente, realizarea de noibretele drenante, a unei rigole longitudinale de descarcare apelor de pe versant, precum și prelungirea pereului existent la baza versantului. La stabilizarea versantului stâng vor contribui atât lucrările de înierbare a zonei terasate a acestuia cât și cele de plantare de puieți de salcâm pe o suprafață de cca. 3500 mp.
* **pentru factorul de mediu biodiversitate:**
* respectarea graficului de lucrări în sensul limitării traseelor şi programului de lucru pentru a limita impactul asupra florei şi faunei specifice amplasamentului;
* se vor delimita zonele de lucru pentru prevenirea/minimizarea distrugerii florei pe terenurile învecinate amplasamentului;
* realizarea lucrărilor de regularizare a albiei să se desfășoare, pe cât posibil, în afara perioadelor de risc de apariție a unor viituri;
* stabilirea unor rute de transport unice pentru toate mijloacele de transport/utilajele folosite de executant, în scopul reducerii la minim a distrugerilor provocate de acestea vegetației și/sau unor biocenoze din sol;
* plantarea pe versantul stâng al acumularii, în vederea consolidării acestuia, de puieți de salcâm (sau plopi).
* **pentru factorul de mediu peisaj:**
* nu se vor utiliza alte căi de transport decât traseul aprobat;
* în vederea reducerii la minim a existenței punctelor de lucru în zonele situate în lungul albiei râului Apa Sărată, pe sectorul situat în interiorul orașului Jibou, se va impune prin contract executantului (inclusiv prin prevederea unor plați de penalizare) obligația de - a finaliza lucrările de amenajare a albiei pe acest sector în perioada menționată în graficul de esalonare a execuției lucrărilor.
* **pentru mediul social şi economic:**
* în vederea diminuării stării de disconfort a locuitorilor din zonele riverane se va impune prin contract executantului (inclusiv prin prevederea unor plați de penalizare) obligația de - a finaliza lucrările de amenajare a albiei - pe sectorul situat în interiorul orașului Jibou - în perioada menționată în graficul de eșalonare a execuției lucrărilor.
* **pentru zgomot/vibraţii:**
* se vor respecta prevederile Ordinului Ministerului Sănătății nr. 119/2014, pentru aprobarea Normelor de igiena și sănătate publică privind mediul de viață al populatei, cu completările și modificările ulterioare;
* cf. raportului privind impactul asupra mediului lucrările se vor desfasura exclusiv pe timpul zilei, iar nivelul de zgomot ce va fi resimțit în zona limitrofă sectorului de albie din interiorul orașului Jibou va fi unul caracteristic unei astfel de activitați (construcții – montaj) și se va înscrie în limite acceptabile.
* **gestiunea deşeurilor:**
* instituirea sistemului de gestionare a deşeurilor prin asigurarea spaţiilor şi recipienţilor/containerelor pentru colectarea selectivă a deşeurilor rezultate din activitatea de organizare de şantier, după caz şi din lucrările de exploatare, în vederea respectării prevederilor Legii privind regimul deşeurilor nr. 211/2011 republicată, care transpune Directiva cadru privind deşeurile 2008/98/CE;
* se va realiza transportul, valorificarea și eliminarea tuturor deșeurilor (nepericulose, periculoase) numai cu societăți autorizate pentru aceste operațuni și care prezintă codul respectiv al deșeului în autorizație.
* **gestiunea substanţelor şi preparatelor periculoase:**
* se vor respecta prevederile Legii nr. 360/2002 privind regimul substanţelor şi preparatelor chimice periculoase, cu modificările ulterioare.

1. **măsuri în timpul exploatării și efectul implemenentării acestora:**

* **pentru factorul de mediu apă:**
* cf. raportului privind impactul asupra mediului având în vedere că cele două vane vor fi acționate manual, nu va exista pericolul producerii unei poluări accidentale cu uleiuri a apelor râului Apa Sărată; cu toate acestea este necesar ca în dotarea cantonului de exploatare să existe totuși un minim de mijloace de intervenție pentru astfel de situații pentru a se putea interveni dacă apar astfel de poluări ale apei generate de terți;
* apele uzate menajere provenite de la grupurile sanitare din cadrul cantonului, vor fi evacuate printr-o rețea de canalizare, într-un bazin etanș vidanjabil amplasat în incinta proprietății. Acesta va fi vidanjat ori de câte ori va fi necesar de o societate comercială atestată în acest tip de activități.
* **pentru factorul de mediu aer:**
* nu se impun măsuri de diminuare a impactului, având în vedere faptul că în timpul exploatării nu există un impact asupra aerului.
* **pentru factorul de mediu sol, subsol:**
* dotarea cu materiale absorbante care să asigure o intervenție rapidă și eficientă în cazul apariției unei poluări accidentale;
* nu se impun măsuri de diminuare a impactului, având în vedere faptul că în timpul exploatării nicunul dintre echipamentele barajului nu reprezintă sursă potențială poluare a solului.
* **pentru factorul de mediu biodiversitate, peisaj, mediul social şi economic, zgomot/vibraţii:**
* nu se impun măsuri de diminuare a impactului în timpul exploatării având în vedere natura activității desfășurate.
* **gestiunea deşeurilor:**
* se va asigura monitorizarea tuturor tipurilor de deşeuri produse pe amplasament, cf. HGR nr. 856/2002, cu modificările ulterioare;
* se va asigura respectarea prevederilor Legii nr. 211/2011 privind regimul deşeurilor.
* **gestiunea substanţelor şi preparatelor periculoase:**
* se vor respecta prevederile Legii nr. 360/2002 privind regimul substanţelor şi preparatelor chimice periculoase, cu modificările ulterioare.

1. **măsuri pentru închidere/demolare/dezafectare și reabilitarea terenului în vederea utilizării ulterioare, precum și efectul implementării acestora:**

* nu este cazul, având în vedere natura lucrărilor și rolul necesar existenței acumulării Cuceu.

1. **măsuri de reducere sau eliminare a impactului asupra ariei naturale protejate de interes comunitar, condițiile și modul/calendarul de implementare a acestora:**

* nu este cazul; lucrările propuse nu afectează nicio arie protejată.

1. **măsuri compensatorii aprobate/acceptate de autoritatea competentă pentru protecția mediului, condițiile și modul/calendarul de implementare a acestor:**

* nu este cazul.

# **IV. Condiții care trebuie respectate:**

**1. În timpul realizării proiectului:**

1. **condiții de ordin tehnic cerute prin prevederile actelor normative specifice (românești sau comunitare):**

* realizarea lucrărilor astfel încât să se asigure un înalt grad de protecţie a mediului ca întreg, atât pe durata realizării proiectului, pe durata funcţionării, cât și după terminarea lucrărilor;
* pe durata realizării lucrărilor şi la punerea în funcţiune se vor respecta întocmai toate prevederile legislaţiei de mediu în vigoare;
* obţinerea şi respectarea prevederilor actelor de reglementare, avizelor de principiu emise de alte autorităţi, solicitate prin certificatul de urbanism şi decizia CAT;
* controlul emisiilor de poluanți în mediu și respectarea limitelor emisiilor de poluanți stabilite de normativele în vigoare;
* se va urmări constant funcționarea și starea utilajelor folosite la realizarea proiectului;
* **în conformitate cu art. 15, alin (2), lit. a din Ordonanţa de Urgenţă a Guvernului nr. 195/2005 privind protecţia mediului, aprobată prin Legea nr. 265/2006, cu modificările ulterioare: Titularul proiectului are obligaţia de a notifica APM Sălaj dacă intervin elemente noi, necunoscute la data emiterii acordului de mediu, precum şi asupra oricăror modificări ale condiţiilor care au stat la baza emiterii acordului de mediu, înainte de realizarea modificării;**
* **acordul de mediu se revizuieşte dacă apar elemente noi, necunoscute la data emiterii;**
* **nerespectarea prevederilor acordului atrage după sine suspendarea sau anularea acestuia, după caz.**

1. **condiții de ordin tehnic care reies din raportul privind impactul asupra mediului care integrează concluziile evaluării adecvate:** nu este cazul.
2. **condițiile necesare a fi îndeplinite în timpul organizării de șantier:**

* cf. raportului privind impactul asupra mediului organizarea de șantier se va amenaja în ampriza acumulării nepermanente, în timp ce pentru cele aferente regularizării albiei, respectiv cantonului de exploatare aceasta să fie realizată în incinta proprietății beneficiarului.
* gestionarea deșeurilor generate se va realiza cu respectarea Legii nr. 211/2011 privind regimul deșeurilor, fără a pune în pericol sănătatea umană și fără a dăuna mediului, respectiv: fără a genera riscuri pentru aer, apă, sol, faună, floră, fără a crea disconfort din cauza zgomotului sau mirosurilor și fără a afecta negativ peisajul;
* utilajele si mijloacele de transport utilizate vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe mașini mobile nerutiere și a motoarelor destinate vehiculelor pentru transportul rutier de persoane sau marfă și stabilirea măsurilor de limitare a emisiilor gazoase și de particule poluante provenite de la acestea, în scopul protecției atmosferei;
* materialele absorbante cu conținut de produs petrolier folosite la poluarea accidentală se vor colecta și stoca temporar în recipiente speciale și preda operatorilor autorizați în vederea tratării.

1. **planul de monitorizare a mediului:**

* pe durata realizării lucrărilor de punere în siguranță vor fi urmărite: modul de gestionare al deșeurilor, pierderile accidentale, nivelul de zgomot.

**2. În timpul exploatării:**

1. **condițiile necesare a fi îndeplinite în funcție de prevederile actelor normative specifice:**

* gestionarea deșeurilor generate, conform legislației de mediu în vigoare.

1. **condiții care reies din raportul privind impactul asupra mediului, respectiv din cerințele legislației comunitare specifice:** nu este cazul.
2. **pentru** **instalațiile care intră sub incidența legislației privind prevenirea și controlul integrat al poluării:** nu este cazul.
3. **respectarea normelor impuse prin legislația specifică din domeniul calității aerului, managementul apei, managementul deșeurilor, zgomot, protecția naturii:**

* gestionarea tuturor categoriilor de deșeuri se va realiza cu respectarea Legii nr. 211/2011 privind regimul deșeurilor.

1. **planul de monitorizare a mediului, cu indicarea componentelor de mediu care urmează a fi monitorizate, a periodicității, a parametrilor și a amplasamentului ales pentru monitorizarea fiecărui factor:**

* la finalizarea lucrărilor titularul va solicita autorizația de mediu, în care se va stabili monitorizarea factorilor de mediu.

**3. În timpul închiderii, dezafectării, refacerii mediului și postînchidere**

* nu este cazul, având în vedere natura lucrărilor propuse a se realiza.

# **V. Informații cu privire la procesul de participare a publicului în procedura derulată:**

**● când și cum a fost informat publicul, pe etape ale procedurii derulate:**

Pe parcursul derulării procedurii de evaluare a impactului asupra mediului în vederea emiterii acordului de mediu, publicul a fost informat astfel:

**a) depunerea solicitării**:

* anunţ public privind depunerea solicitării de emitere a acordului de mediu, postat de către APM Sălaj pe site-ul propriu în data de 03.06.2015, iar de către titular prin publicare în ziarul Magazin Sălăjean în data de 05.06.2015, afişare/înregistrare la sediul Primăriei Orașului Jibou cu nr. 7068/04.06.2015 şi afişare/înregistrare la sediul titularului cu nr. 2885/04.06.2015;

**b)** **etapa de încadrare**:

* proiectul deciziei etapei de încadrare, afişat pe pagina de internet de către APM Sălaj în data de 09.06.2015, prin care este anunţat publicul că proiectul se supune evaluării impactului asupra mediului și nu se supune evaluării adecvate;
* anunţ public privind decizia etapei de încadrare, postat de către APM Sălaj pe site-ul propriu în data de 09.06.2015, iar de către titular prin publicare în ziarul Magazin Sălăjean în data de 17.06.2015, afişare/înregistrare la sediul Primăriei Orașului Jibou cu nr. 7753/16.06.2015 şi afişare/înregistrare la sediul titularului cu nr. 3138/16.06.2015;

**c)** **dezbaterea publică:**

* anunţ public privind dezbaterea publică, postat de către APM Sălaj pe site-ul propriu în data de 14.12.2015, iar de către titular prin publicare în ziarul Graiul Sălajului în data de 15.12.2015 şi afişare/înregistrare la sediul Primăriei Orașului Jibou cu nr. 15441/14.12.2015;

**d) decizia de emitere a acordului:**

* anunţ public privind emiterea acordului de mediu, postat de către APM Sălaj pe site-ul propriu în data de 26.01.2016; titular prin publicare în ziarul ............. în data de şi afişare/înregistrare cu nr. ............... la sediul Primăriei Orașului Jibou şi la sediul titularului cu nr. ....................;

Nu s-au înregistrat contestaţii din partea publicului şi nu s-au înregistrat solicitări pentru consultarea documentaţiei.

**● când și cum a participat publicul interesat la procesul decizional privind proiectul:**

* Pe parcursul derulării procedurii nu au fost comentarii/opinii/observații din partea publicului interesat.

**● cum au fost luate în considerare propunerile/observațiile justificate ale publicului interesat:**

* Pe parcursul derulării procedurii nu au fost comentarii/opinii/observații din partea publicului interesat.

**● dacă s-au solicitat completări/revizuiri ale raportului privind impactul asupra mediului și dacă acestea au fost puse la dispoziția publicului interesat:**

* Nu s-au solicitat completări la raportul privind impactul asupra mediului.

**La finalizarea investiției și la punerea în funcțiune a obiectivului titularul va solicita obținerea autorizației de mediu / autorizației de mediu revizuită, după caz.**

**Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecția mediului emitentă asupra acestor modificări.**

**Prezentul acord de mediu este valabil pe toată perioada punerii în aplicare a proiectului.**

**Nerespectarea prevederilor prezentului acord de mediu atrage suspendarea și anularea acestuia, după caz.**

**Prezentul acord de mediu poate fi contestat în conformitate cu prevederile H.G. nr. 445/2009 și ale Legii contenciosului administrativ nr. 554/2004, cu modificările și completările ulterioare.**

**Prezentul Acord de Mediu conține 15 (**cincisprezece**) de pagini și a fost redactat în 3 exemplare originale.**

**Prezentul acord nu exonerează de răspundere proiectantul și constructorul in cazul producerii unor accidente în timpul execuției lucrărilor.**

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula